# Rámcová zmluva o zabezpečení externého projektového manažmentu č. 2022-4

(uzatvorená v zmysle § 269 a nasledujúcich zákona č. 513/1991 Zb. – Obchodný zákonník v platnom znení)

**Článok I**

## Zmluvné strany

**Dodávateľ:**

*obchodné meno:* **Lorida s.r.o.**

*sídlo:* Nová 1038/62, 058 01 Poprad - Veľká

*v zastúpení:* Lenka Loudová, konateľ

*IČO:* 54 366 747

*bankové spojenie:* FIO banka

*IBAN:* SK10 8330 0000 0021 0215 2194

Registrácia: OR SR pod vložkou č. 43749/P

ďalej len „dodávateľ“

**Objednávateľ:**

*obchodné meno:* **Obec Svidnička**

*sídlo:* Svidnička 19, 090 02 Kružlová

*v zastúpení:* Anna Paňková, starostka

*IČO:* 00331015

*Bankové spojenie:* Prima banka, a. s.

*IBAN:* SK61 5600 0000 0036 0647 8002

*registrácia:* podľa zákona č. 369/1990 Zb. o obecnom zriadení

ďalej len „objednávateľ“

**Článok II**

## Predmet zmluvy

1. Predmetom tejto zmluvy je rámcové vymedzenie záväzku Dodávateľa vypracovať pre Objednávateľa Žiadosť o nenávratný finančný príspevok (ďalej len NFP) od Environmentálneho fondu v rámci oblasti: D2 - Ochrana prirodzeného druhového zloženia ekosystémov
2. Súčasťou zmluvy je aj zastupovanie objednávateľa dodávateľom v súvislosti s poskytnutím nenávratného finančného príspevku, v jednaní s projektovými partnermi, poradenstvo a konzultačná činnosť súvisiaca s dožiadaním implementačnej agentúry.
3. Objednávateľ sa zaväzuje zabezpečiť spoluprácu pri spracovaní žiadosti vytvoriť vhodné podmienky pre spracovanie žiadosti a dodať príslušné doklady a dokumenty potrebné pre spracovanie žiadosti.

**Článok III**

## Cena za predmet zmluvy

1. Zmluvné strany dohodli odmenu nasledovne:
	1. **Odmena za prípravu projektu je 500,00 Eur bez DPH**, je to suma, za ktorú Dodávateľ vypracuje kompletnú žiadosť pre Objednávateľa spolu s dotknutými prílohami okrem príloh, ktoré môže zabezpečiť iba objednávateľ.
	2. **Odmena pre implementáciu projektu je vo výške 3 % z výšky** nenávratného finančného príspevku. Nárok na odmenu vzniká dodávateľovi v prípade schválenia žiadosti o NFP. Dodávateľ z vyplatenej odmeny zabezpečí implementáciu projektu a udržateľnosť, táto odmena je priamo naviazaná na oprávnené výdavky NFP.

**Článok IV**

## Doba poskytnutia služby a platobné podmienky

1. Doba poskytnutia služby dodávateľom je odo dňa podpisu zmluvy do dňa:
	1. zamietnutia žiadosti o NFP v prípade neschválenia žiadosti o NFP.
	2. ukončenia implementácie projektu a uplynutia doby udržateľnosti v prípade schválenia žiadosti o NFP.
2. Dohodnutá odmena dodávateľa podľa článku III, ods. 1 písmeno a. je splatná na základe vystavenej faktúry po odoslaní žiadosti o NFP do 14 kalendárnych dní.
3. Dohodnutá odmena dodávateľa podľa článku III, ods. 1 písmeno b. je splatná na základe vystavenej faktúry po podpise zmluvy o NFP do 14 kalendárnych dní.

**Článok V**

## Ďalšie dojednania

1. Dodávateľ nezodpovedá za obsah a vierohodnosť dodaných podkladových materiálov, účtovných dokladov a iných vecí, ktoré mu boli dodané objednávateľom ako veci potrebné k poskytnutiu služby.
2. Omeškanie dodávateľa s plnením predmetu zmluvy sa považuje za porušenie povinností Dodávateľa vyplývajúcich z tejto zmluvy a objednávateľ má právo odstúpiť od tejto zmluvy po uplynutí 30-dňovej lehoty od doručenia písomnej výzvy dodávateľovi, ktorou dodávateľa vyzval na plnenie podľa tejto zmluvy.
3. Nedodanie požadovaných podkladov, účtovných dokladov a iných materiálov zo strany objednávateľa podľa článku II, ods. 3 tejto zmluvy sa považuje za porušenie povinností objednávateľa vyplývajúcich z tejto zmluvy a dodávateľ má právo na okamžité odstúpenie od zmluvy po uplynutí 30-dňovej lehoty, ktorou vyzval objednávateľa k náprave a plneniu zmluvných povinností.
4. Zmluvné strany berú na vedomie, že všetky informácie, ktoré sa v súvislosti s uzatvorením tejto zmluvy dozvedia, sa považujú za dôverné a ktoré sa dozvedia v súvislosti s plnením tejto zmluvy, za obchodné tajomstvo v zmysle § 17 Obchodného zákonníka.

**Článok VI**

## Splnenie povinnosti poskytnúť služby

1. Zmluvné strany sa dohodli na odovzdaní a prevzatí všetkej dokumentácie, ktorá bude zaslaná implementačnej agentúre v elektronickej podobe.
2. Originál a ostatné požadované kópie Žiadosti o nenávratný finančný príspevok doručí dodávateľ na vlastné náklady na adresu uvedenú vo výzve.

**Článok VII**

## Zmeny zmluvy

1. Všetky zmeny a doplnenia tejto zmluvy je možné uskutočniť formou písomného, číslovaného a oboma zmluvnými stranami podpísaného dodatku k tejto zmluve. Ústne dohovory sú neplatné.

**Článok VIII**

## Záverečné ustanovenia

1. Zmluvné strany sa zaväzujú, že v prípade zmeny údajov o zmluvných stranách uvedených v záhlaví tejto zmluvy tieto písomne a preukazne oznámia druhej strane bez zbytočného odkladu.
2. Všetky oznámenia medzi zmluvnými stranami týkajúce sa realizácie zmluvy musia byť vykonané v písomnej podobe a druhej zmluvnej strane doručené buď osobne alebo doporučeným listom, či inou formou registrovaného poštového styku na adresu uvedenú v záhlaví zmluvy, ak nie je ustanovené alebo zmluvnými stranami dohodnuté inak. Prípadná emailová komunikácia musí byť potvrdená.
3. Veci konkrétne neupravené touto zmluvou budú zmluvné strany v prípade potreby riešiť vzájomnou dohodou a až v prípade neúspechu sa budú riadiť podľa príslušných ustanovení predpisov právneho poriadku Slovenskej republiky.
4. Zmluvné strany sa dohodli, že v prípade príslušnej situácie, všetky ich práva a povinnosti z tejto zmluvy a jej dodatkov prechádzajú na ich právnych nástupcov.
5. Zmluva je vyhotovená v dvoch rovnopisoch, z ktorých objednávateľ a dodávateľ dostanú po jednom vyhotovení.
6. Zmluva nadobúda platnosť dňom podpisu obidvomi zmluvnými stranami, účinnosť dňom nasledujúcim po dni zverejnenia podľa osobitných predpisov.
7. Ak niektoré ustanovenia zmluvy nie sú celkom alebo sčasti platné alebo účinné alebo neskôr stratia platnosť alebo účin­nosť, nie je tým dotknutá platnosť alebo účinnosť ostatných ustanove­ní zmluvy. Namiesto neplatných alebo neúčinných ustanovení zmluvy a na vyplnenie medzier sa použije úprava, ktorá, pokiaľ je to právne možné, sa čo najviac približuje zmys­lu a účelu zmluvy, pokiaľ pri uzatváraní zmluvy zmluvné strany túto otázku brali do úvahy.
8. Zmluvné strany vyhlasujú, že sa oboznámili s obsahom tejto zmluvy, jej obsahu porozumeli, sú si vedomí právnych následkov z nej vyplývajúcich, a preto na znak súhlasu s jej obsahom ju vlastnoručne podpisujú. Súčasne svojimi podpismi potvrdzujú, že ich zmluvná voľnosť nie je obmedzená. Vyhlasujú, že im nie sú známe žiadne skutočnosti, ktoré by mohli spôsobiť neplatnosť tejto zmluvy a zmariť tak jej účel.

Vo Svidničke, dňa 02.08.2022 V Poprade, dňa 01.08.2022

................................................ ..............................................

Za objednávateľa Za dodávateľa